**Vprašanje 1.**

Predlog  zakona o dohodnini in napoteni delavci določa da delavcem pripada povračilo stroškov za prenočišče na začasni napotitvi, ki traja neprekinjeno do največ 30 dni  enko kot da so na službeni pot.

Zanima me kako je v zakonu predvideno povračilo  stroškov  prenočevanja za delavce, ki bojo napoteni nad 30 dni ?

**Odgovor:**

V Državnem zboru je bil dne 28. 11. 2017 sprejet Zakon o spremembah in dopolnitvah Zakona o dohodnini - ZDoh-2S, ki se uporablja za davčna leta, ki se začnejo **od vključno 1. januarja 2018** (do danes še ni bil objavljen v Uradnem listu).

Nova 4. b točka 44. člena ZDoh-2 med drugim določa, da se v davčno osnovo dohodkov iz delovnega razmerja ne všteva **povračilo stroškov za prenočišče na začasni napotitvi, ki traja neprekinjeno do največ 90 dni,** do višine in pod pogoji, ki jih določi vlada za povračilo stroškov za prenočišče na službeni poti, pri čemer se izključuje uporaba 3. točke 44. člena ZDoh-2 v zvezi s povračilom stroškov za prenočišče. Izključevanje pomeni, če bo v zvezi z napotitvijo prejel nadomestilo za ločeno življenje in bo obravnavano v skladu 3. točko 44. člena ZDoh-2, potem se ne more uveljavljati še nevštevanja v davčno osnovo v zvezi s povračilom stroškov za prenočišče pod pogoji in do višini po 4. točki 44. člena ZDoh-2.

Navedeno pomeni, da se povračilo stroškov za prenočišče na začasni napotitvi, ki traja neprekinjeno več kot 90 dni, všteva v davčno osnovo napotenega delavca (delavcu se v tem primeru obračuna boniteta). Gre za časovno obdobje, v katerem se predpostavlja, da si napoteni delavec že oblikuje drugi dom in se njegov položaj z vidika enake obravnave izenačuje s položajem delavca, ki od svojega doma hodi na delo in se mu stroški bivanja oziroma doma obravnavajo kot privatni stroški in zato posebej davčno ne priznavajo.

**Vprašanje 2.**

Zanima nas, če je možno narediti še en  informativni izračun plače po predlogu zakona o dohodnini (napotitve nad 30 dni) zmanjšanje davčne osnove za maksimalno 1.000,00 .

Mogoče samo še to, če lahko predlagamo bruto plačo **6.000,00 EUR** za informativni izračun.

**Odgovor:**

Informativni izračun je narejen ob predpostavki, da so izpolnjeni vsi pogoji iz 45.a člena ZDoh-2 in da delavec (rezident Slovenije) ni zavezan za plačilo dohodnine in prispevkov za socialno varnost v državi, kamor je napoten na začasno delo v tujini.

\*Bruto plača za enaka dela v Sloveniji = 1.500,00 eur

Bruto plača za delo v tujini = 4.500,00 eur

Bruto plača (plača za enaka dela v Sloveniji\* + dodatek za delo v tujini) 6.000,00 eur

Osnova za PSV 1.500,00 eur

Skupaj prispevki (22,10%) 331,50 eur

Znesek splošne olajšave 275,22 eur

Davčna osnova 5.393,28 eur

Zmanjšanje davčne osnove po 45. a členu ZDoh-2 1.000,00 eur

(20% bruto plače /maksimalno 1.000,00 eur)

Osnova za izračun davka 4.393,28 eur

Akontacija dohodnine (upoštevana lestvica za mesec november 2017) 1.320,85 eur

Neto plača 4.347,65 eur

Prispevki delodajalca 241,50 eur